CELEX: C2007/211/05
Language: et
Date: 2007-09-08 00:00:00
Title: Kohtuasi C-212/05: Euroopa Kohtu (suurkoda) 18. juuli 2007 . aasta otsus (Bundessozialgericht'i eelotsusetaotlus — Saksamaa) — Gertraud Hartmann versus Freistaat Bayren (Piirialatöötaja — Määrus (EMÜ) nr 1612/68 — Teise liikmesriiki elama asumine — Töötu abikaasa — Lapsehooldustasu — Abikaasale toetuse andmisest keeldumine — Sotsiaalne soodustus — Elukoha tingimus)

8.9.2007   
            
            
               ET
            
            
               Euroopa Liidu Teataja
            
            
               C 211/4
            
         Euroopa Kohtu (suurkoda) 18. juuli 2007. aasta otsus (Bundessozialgericht'i eelotsusetaotlus — Saksamaa) — Gertraud Hartmann versus Freistaat Bayren
   (Kohtuasi C-212/05) (1)
   
   (Piirialatöötaja - Määrus (EMÜ) nr 1612/68 - Teise liikmesriiki elama asumine - Töötu abikaasa - Lapsehooldustasu - Abikaasale toetuse andmisest keeldumine - Sotsiaalne soodustus - Elukoha tingimus)
   (2007/C 211/05)
   Kohtumenetluse keel: saksa
   Eelotsusetaotluse esitanud kohus
   Bundessozialgericht
   Põhikohtuasja pooled
   
      Hageja: Gertraud Hartmann
   
      Kostja: Freistaat Bayren
   Kohtuasja ese
   Eelotsusetaotlus — Bundessozialgericht — Nõukogu 15. oktoobri 1968. aasta määruse (EMÜ) nr 1612/68 töötajate liikumisvabaduse kohta ühenduse piires (EÜT L 257, lk 2; ELT eriväljaanne 05/01, lk 15) tõlgendamine — Töötaja mõiste — Saksa ametnik, kes on asunud elama Austriasse, töötades samal ajal edasi Saksamaal — Tema Austria kodanikust abikaasale, kes elab Austrias ja kes ei tööta Saksamaal, lapsehooldustasu (Erziehungsgeld) maksmisest keeldumine — Sotsiaalne soodustus
   Resolutiivosa
   
               1)
            
            
               Liikmesriigi kodanik, kes on teise liikmesriiki elama asunud, töötades samal ajal edasi esimesena nimetatud riigis, ning kes töötab sellest ajast alates piirialatöötajana, võib olla nõukogu 15. oktoobri 1968. aasta määruse nr 1612/68 töötajate liikumisvabaduse kohta ühenduse piires tähenduses „võõrtöötaja” staatuses.
            
         
               2)
            
            
               Sellistel asjaoludel nagu põhikohtuasjas on määruse nr 1612/68 artikli 7 lõikega 2 vastuolus see, kui teises liikmesriigis töötava võõrtöötaja abikaasale, kes on töötu ja kes elab teises liikmesriigis, keeldutakse andmast Saksa lapsehooldustasu tunnustega sotsiaalset soodustust põhjusel, et tal ei ole esimesena nimetatud riigis peamist ega alalist elukohta.
            
         
      (1)  ELT C 193, 6.8.2005.